LidanRubinov/Halacha-QA huggingface dataset:
שאלה: לתקן גזל מגוי: מה התיקון של גזל מגוי, אם פעם זה קרה כמה פעמים ולא יודעת את הסכום שלקחתי? השאלה, אם גם הוא גזל ממני אני צריכה להחזיר את הגזל? מה הדין לכך? וגם חרטה.
תשובה: א.גזל הגוי אסור כמו גזל ישראל. ב.יש להשיב את הגזילה בשלמותה, אם לא ידוע הסכום יש להעריך את מקסימום הסכום הנגזל, ולהשיב אותו. ג.אם הוא גזל ממך יש לתבוע אותו כדין ישראל שגזל, אין לערוך "קיזוזים" באופן עצמאי. ד.על כל עבירה צריך לעשות תשובה הכוללת חרטה על העבר, עזיבת החטא וקבלה לעתיד וכתב בעל "באר הגולה" בסימן שמ"ח (סק' ה) "ואני כותב זאת לדורות שראיתי רבים גדלו והעשירו מן הטעות שהטעו את הגוי, ולא הצליחו, וירדו נכסיהם לטמיון ולא הניחו אחריהם ברכה.ורבים אשר קידשו ה' והחזירו טעויות הגוים בדבר חשוב, גדלו והעשירו והצליחו." לעיון: שולחן ערוך חושן המשפט סימן שנ"ט וסימן שמ"ח
שאלה: ללמוד במכללה מחשש להתבוללות: האם מותר בכלל ללמוד במכללה זאת? הרי לפי ניסוח השאלה ממש המצב שם גרוע!!! (וכידוע מספרם הרב של בנות השבויים בידי ערבים, בערך 15,000 בנות!) ולא סתם אסרו חכמים בישולי עכו"ם וכו משום חיבה שמא ישב איתם ויגיעו לחתנות, ופה נשמע וגם יש מקרים של התבוללות, אז נראה שאסור ללמוד עם גויים בכלל!!! כידוע שבכיתה יש חברויות וכד ולא מן הנמנע שיהיו ח"ו מקרים. השאלה נשאלה בהמשך לשאלה "כיצד להתנהג במכללה עם ערבים"
תשובה: צריך להכיר את המציאות. אם יש חשש של קשרים עם גויים יש להתרחק מכך.
שאלה: להכנות גנבים שפרצו לביתי: האם מותר להרביץ,להכות גנב הבא לביתי כדי שיברח? אשמח למקור.
תשובה: מותר להכות גנב שפרץ לבית ע"מ להבריחו, אולם רק באופן הנצרך להברחתו ולא מעבר לכך. מקורות ב"ק כח. עביד איניש דינא לנפשיה, שו"ע חו"מ סימן ד' סימן תכא' סעיף ו' ברמ"א "וכן מי שיש לו משרת וחושש שיגנוב לו יוכל להוציאו. ואם מסרב יכול להכותו עד שיצא" הרב דניאל לונצר
שאלה: זיכוי הרבים בעזרה ללימוד תורה: הנני בן כ-34 ונוטל רטלין מזה כמה שנים. באופן כללי הרטילן שינה את חיי לטובה עד בלי הכר, קבלתי חזרה משמיים באמצעותו כוחות ריכוז ושעות רבות רבות של לימוד תורה, לימוד מקצוע פרנסה בכבוד ובעקבות כך חתונה. אך כמובן יש לרטלין תופעות לוואי קשות, כגון: דיכאון מסויים, שינוי מצבי רוח, סכנה (קלה לדעתי) להתמכרות ועוד. כבר הרבה זמן אני חושב שחובה עלי לפרסם את העניין כי זה יכל להציל הרבה אנשים מביטול תורה, חוסר מסוגלות ללמוד מקצוע ולהתפרנס - וגם מבעיות בית - כי הרטלין מחזיר את האדם למחשבה פנימית ומרוכזת לפרק זמן השפעתו, מיצד שני יש בו חסרונות הנ"ל, וגם בטח יש שיאמרו מה ערך בלימוד ומעשים שנעשים ע"י חומרים כימיים - גם בזה אודה לקבל את דעת הרב. האם עלי לפרסם הדבר? במידה שכן איך ובאיזה אופן? במידה ולא למה? לכבוד הרב
תשובה: בהחלט ניתן לפרסם את התועלת שהביאה לך התרופה. אין חכם כבעל נסיון. אתה יכול לספר מהנסיון שלך איזה שינוי יכולה התרופה לגרום לאדם ולהזהיר על המגרעות.
שאלה: לאכול גבינה עם אורז שנאפה בתנור עם בשר: 1- אם אפו בתנור אחד בו זמנית עוף בתבנית אחת ואורז בתבנית שניה. אם טועמים מהאורז ולא מרגישים בו טעם בשר אלא טעם אורז רגיל, האם מותר לאוכלו עם גבינה? 2- ואם לא, האם אפשר לאכול מיד אחריו גבינה?
תשובה: אם אין טעם בשר אין שום בעיה ואפשר לאכול אותו עם גבינה. לכתחילה אין לנהוג כך, אך אם כבר בישלו יחד בתנור וטעמו ואין שום טעם בשר אין שום בעיה.
שאלה: אכילת מצה לפני ערב פסח: פשט דברי מור"ם בסי תע"א ס"ב שאין איסור רק בערב פסח, ומר"ח ניסן יש הנוהגים שלא לאכול כדברי המשנה ברורה שם. השאלה נשאלה בהמשך לשאלה "מצות רגילות לפני ערב פסח"
תשובה: נכון! ונוהגים כדעת המשנה ברורה. למעט בצבא שחוזרים לעיקר הדין לאסור ביד'
שאלה: סכום הלכות מנגל: האם לפי ההלכה מותר לצלות עוף "על האש" (מנגל) שלא הוכשר במלח? שאלה אחרת באותו נושא על האש: האם מותר לאכול סטייק בדרגת "מדיום" (לא עשוי עד הסוף,קצת מדמם)?
תשובה: ב"ה שלו-ם וברכה, הלכות מנגל: 1) מותר להכשיר בשר עוף (שלא הוכשר במליחה) על ידי צלייה באש. אולם יותר קל מצד ההלכה להשתמש בבשר מוכשר. 2) אין לצלות ביחד בשר שומן מוכשר על יד לא מוכשר. אין לצלות ביחד כבד ובשר. אין לצלות ביחד בשר לא מוכשר ובצלים. 3) כדי שכל חלקי הבשר (שלא הוכשר) יצלו טוב יש לוודא לפני הצלייה שהבשר הופשר. אין למרוח את הבשר (שלא הוכשר) בנוזל לפני הצלייה. 4) יש לפתוח את 4 חדרי הלב ולהוציא את הדם לפני הצלייה. 5) כבד שלם, יש לחתכו או לנקבו לפני הצלייה. 6) יש לצלות בשר (שלא הוכשר) כל צורכו. בדיעבד, אפשר להקל בחצי צלייה בתנאי שהוא ראוי לאכילה לרוב בני האדם. האשכנזים צריכים להקפיד גם בדברים הבאים: 1)לייחד שיפודים רשת לצלייה של הבשר שומן לא מוכשר. 2) שהבשר (שלא הוכשר) לא היה שרוי בדמו בנוזל 24 שעות, כי אז הבשר אסור באכילה. 3) יש להדיח את הבשר (שלא הוכשר) לפני הצלייה ולמלחו קצת, בתנאי שההמלחה סמוך לצלייה. 4) יש להדיח בשר (שלא הוכשר) 3 פעמים אחר הצלייה. 5) מורידים את ערלת הלב. מקלים לא לנקב כבד עוף  היות והורידו ממנו את המרה וחלק מהכבד לפני הצלייה. הרב חגי בר גיורא
שאלה: היחס הנכון לגויים: כהמשך לתשובה שהתפרסמה באתר: הרב זצ"ל, במקומות רבים מדבר על הצורך לאהוב את כל הבריות, גם גויים. נקודה זאת לא הועלתה בתשובה במפורש. מדוע? אני באמת מנסה להבין את הנושא, כאדם שעד היום חש שנאה גדולה כלפי ערבים בפרט וגויים בכלל, ריחוק וסלידה, ומנסה להבין מהו המקום הנפשי הנכון שהתורה מכוונת אותנו. השאלה נשאלה בהמשך לשאלה "כיצד להתנהג במכללה עם ערבים"
תשובה: הבסיס בדברי הרב הינו בסיס של מציאת הטוב בכל ההויה כולה. ודאי שיש להסתכל על כל בריה של הקב"ה כבריה שיש בה טוב. בפועל עד כמה ליצור קשר עם גויים או לאהוב מרחוק כאן הדברים שונים. עיקר ההשקעה שלנו היא כלפי פנים. עיקר ההשקעה שלנו היא ליצור קשר שיחשוף את סגולת ישראל המיוחדת. משימה זו היא כל כך ענקית כך שלא נשאר לנו פנאי להשקיע באהבת גויים מקרוב. אולם אם מזדמן מפגש אקראי עם גויים המאור פנים היהודי הבסיסי מתגלה. רק בנוגע לחלקים השללים שיש בגוי אנו לא מאירי פנים.
שאלה: נדרתי להתפלל מנחה: לקחתי על עצמי להתפלל גם מנחה בנוסף לשחרית, וקרה לי כבר כמה פעמים ששכחתי להתפלל, מה עלי לעשות?
תשובה: קיבלת דבר טוב וראוי להתפלל גם ערבית. צריך לומר בלי נדר. אם קיבלת על עצמך באמירה (ולא בלב) תעשי התרת נדרים.
שאלה: מזרן מתנפח בשבת: יש לנו מזרן מתנפח הכולל משאבה חשמלית. דהיינו, יש בקצהו תקע, מחברים לחשמל והמזרן מתנפח. אז מוציאים אותו מהתקע ואפשר להשתמש בו. האם מותר להשתמש בו בשבת? האם מותר להעבירו ממקום למקום בשבת?
תשובה: אין לנפחו או להוציאו מן התקע בשבת.
שאלה: לנסוע בשבת עם ציצית: לכבוד הרב, הבן שלי, גילו 28, התחיל להתחזק בדת, תפילין, ברכות וכו' אבל מתקשה שלא לנסוע בשבת. הבעיה שהוא נוסע אם טלית שקיבל על עצמו. ביקשתי ממנו לפחות להוריד את הטלית בשבת. תשובתו שאין קשר בין זה לזה וכי בעתיד הוא גם לא יסע בשבת. השאלה אם להוריד את הטלית?
תשובה: ב"ה זכות גדולה יש לבן שלך, וגם לך, שהוא זוכה לחזור בתשובה, ולחדש את הקשר עם אבינו שבשמים. וזה ממש נפלא. אני בטוח שגם הוא וגם את תזכו להמון שפע משמים, ולהמון ברכה והצלחה, בזכות הדברים שהוא זוכה לעשות אותם, להתקדם בה, ולזכות להמון שמחה. פעמים רבות לאדם אחד יש דברים כאלו שיותר קשים לו, ולאחר דברים אחרים שיותר קשים לו. חשוב מאוד שהאדם יעשה בכל שלב מה שהוא מסוגל. לא לנסות לתפוס מה שלא מסוגלים, אלא הכל בנחת ובשמחה. ההתקדמות שלב אחר שלב חשובה מאוד, שרק כך רוב רובם של האנשים זוכים לעבור שינויים בחייהם, כל פעם עוד שינוי, כל פעם עוד התקדמות. אף שיש דברים שלא כל כך מסתדרים לך, המשיכי לתמוך בו, האמיני שהוא יצליח על ידי כך לבנות את עצמו, לבנות עוד קומות ועוד דברים. תני לו את ההזדמנות ללכת בדרך שלו, ובעזרת ה' הוא ישמור על כל הדברים ברצינות ומתוך התמדה. חזקי אותו, גם אם הוא נוסע בשבת עם ציצית, חזקי אותו ובעזרת ה' הוא יתגבר גם על כך. בברכת הצלחה רבה הרב יצחק גרינבלט.
שאלה: לבישת שעון בשבת עם חיישן תאורה: שעון שיש בו חיישן תאורה ואם השעון לא נחשף לאור במשך שלושים דקות, המחוג של השניות מפסיק לזוז. שאר המחוגים פועלים כרגיל. אם, למשל, ישנים עם היד מתחת לכרית, המחוג שניות לא יזוז בבוקר עד שיחשף שוב לאור. השאלה היא, האם מותר ללבוש שעון כזה בשבת?
תשובה: פעם היה שעון שיוצר ביפן, שתנועות האדם מפעילות אותו. ואמרו שמכיוון שזה בגרמא ולא ניכר בכלל שהוא עושה משהו התירו שעון זה. לכאורה גם בשעון זה לא ניכר מה שהוא עושה, והוא גם לא ממש מונע עצירתו, לכן מותר.
שאלה: מעשר מנבטים: אם מנביטים עדשים או אפונה וכדו, שהם מעושרים, ע"ג מים, ולא באדמה או צמר גפן, ובתוך הבית. האם יש לעשרם, והאם יש הבדל, בין מצב שנותנים רק לנבט קטן להתפתח, או שנותנים לו להתארך מאוד? השאלה נשאלה בהמשך לשאלה "מעשרות מנבטים"
תשובה: וברכת ד' לדעת הגר"מ אליהו זצ"ל יש להפריש, ולדעת הרה"ג יעקב אריאל שליט"א אין צורך להפריש תרו"מ. ומכיוון שהמחלוקת היא בדרבנן אפשר להקל, ומי שרוצה לחוש לכל הדעות יפריש ללא ברכה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לימוד תורה בשכיבה: האם מותר לאדם לומר דברי תורה בשכיבה? על הגב או על הבטן או כשהוא מוטה על הצד.
תשובה: בשוכבך ובקומך. בכל מצב. חכמים אמרו לא לשכב על הגב(פרקדן ) (מ"ב רלט,ו)
שאלה: דיני שימוש בסמבוק שחור: רציתי לשאול לגבי הצמח סמבוק שחור - האם נחשב כעץ או שיח לענין המתנת 3 שנות ערלה. ולגבי תו"מ - מגדל אותו במיכל לצורך שימוש בפרחים (מיבשים וחולטים) שלו עד כמה שידוע לי הפירות שלו רעילים ואם רוצים לאכלם יש להרתיחם. מהי הברכה בשימוש בפרחים ואם אוכלים את הפירות לאחר הרתחה מה הברכה. (על פי רוב מגדלים את הצמח לנוי ולגדרות נוי). ישר כח
תשובה: וברכת ד' לעניין סמבוק שחור, גם אני ראיתי שמגדלים אותו רק לנוי ולאחר מכן לתרופה, אבל לא למאכל אדם. על כן אין בעץ זה ערלה, כיוון שניטע לרפואה, וכמו כן משתמשים רק במים שלו, על כן נראה שאין בו ערלה ותרו"מ (רדב"ז סי' מד, עיין נטע הלולים, זרע גד אות א). אמנם עץ מאכל שניטע לנוי יש בו חובת תרו"מ וערלה (לפי חלק מהאחרונים) אבל בנידון שאין אוכלים את הפירות כלל, אין בו ערלה ותרו"מ למרות שניטע לנוי ותרופות. ואפילו אם יהיו בודדים שיגדלוהו לפירותיו בטלה דעתם, וכפי נפסק לעניין וורד שיש מעטים שאוכלים אותו. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: המשך לשאלה הקודמת- היכרות לנישואין: לכבוד הרב, על הינותך לשאלתי ובעזרת ה אמן ואזכה לחזרה בתשובה מתמדת ומתחזקת. בנוגע לבחור: אכן חשבתי באמת ליצור איתו קשר דרך מישהי שמכירה אותו טוב והיא אומרת עליו אך ורק דברים טובים - אך היא אמרה שהוא אחד כזה שעוד בנות רוצות אותו ושלא אפגע אם הוא לא יירצה ליצור איתי קשר והיא חושבת שאנחנו לא מתאימים. אז איך אעשה את זה ואולי סתם אני מדמיינת ואני כאותן בנות שרוצות אותו ולא מעבר? איך אדע שרגשותיי אינן מתעתעות בי שהרי אין לי מושג מה הבחור חושב עלי ואולי אני הוזה. אני חוששת שאם אתחיל את זה והוא בכלל לא ירצה אז סתם אני אכנס לדיכאון או שאתפדח להסתכל עליו ברחוב(שהרי הוא באיזור מגוריי). אולם מנגד המחשבות שחושבות-אולי כן נתאים? אולי לא נתאים? לא פוסקות מזה כבר תשעה חודשים וכל פעם זה גובר יותר ויותר. העיניין הזה שונה מכיוון שאני מכירה את הבחור ואני זאת שאמורה לעשות עם זה משו ולא להפך שהוא מתחיל את העסק או שסתם מציעים לי אותו אנשים. ואני חוששת שאפגע או לא אצא מזה- אז מה עליי לעשות כבוד הרב? השאלה נשאלה בהמשך לשאלה אישית
תשובה: ב"ה לך. אני מאוד מבין אותך. חשוב לדעת שבכל השלב הזה של היכרויות לנשואין יש גם משברים ודברים שלא מצליחים, אך הדרך להצלחה עוברת דרך מצבים כאלו. לא נעים לקבל תשובה שלילית, אבל צריכים להיות חזקים, ומתוך הדברים האלו מגיעים בסופו של דבר להגיע ליעד הנכסף. אל תהססי לפנות על ידי מישהי שתגשר גם אם המגשרת לא בטוחה שאתם מתאימים, נסי, למה לא? בברכת הצלחה הרב יצחק גרינבלט.
שאלה: כיצד להגיב לאב שמגרש את כולם: כבוד הרב מה הדרך הכי טוב ועם כיבוד אב להגיב כאשר האב כל הזמן אומר למשפחתו "ללכת מפה". זה פוגע לאנשים בחברתו כל הזמן לשמוע את המילים "ללכת מפה" ולא בטוחים אם זה מיועד לאשתו, לילדיו או לחתול!. האם זה לא לשון גסה ואיך לענות?
תשובה: לא לענות ישירות. לדבר על כך שאתם שמחים להיות לידו ויש לכם זכות להיות במחיצתו.
שאלה: בין ערביים: מתי זה בין הערביים? והאם הקריבו את קורבן הפסח בין הערביים?
תשובה: המשנה בגמרא במסכת פסחים (נח, א) מביאה את זמן הקרבת קורבן התמיד, דבר שמשתנה על פי היום בו חל ערב פסח, שלאחריו מקריבים את קורבן הפסח. "תמיד נשחט בשמונה ומחצה וקרב בתשעה ומחצה בערבי פסחים נשחט בשבע ומחצה וקרב בשמונה ומחצה בין בחול בין בשבת חל ערב פסח להיות בערב שבת נשחט בשש ומחצה וקרב בשבע ומחצה והפסח אחריו". ואמנם בגמרא נחלקו בהבנת הפסוק אולם לגבי משמעות בין הערביים אין מחלוקת. ומסביר רש"י: "בין הערבים - משש שעות ולמעלה שהצל נוטה קרינן בין הערבים. אלא אמר רבא -... דהיינו מכי ינטו צללי ערב, דהיינו מחצי שבע ואילך שהחמה נוטה למערב והצל למזרח כשאדם עומד כנגד החמה צלו נוטה למזרח חצי שש וחצי שבע היא עומדת באמצע הרקיע ואין צל נוטה אלא צל כל אדם תחתיו".
שאלה: כשרות תוספי מזון: שכחתי למכור שני תוספי מזון לפני פסח. על שניהם כתוב שהם לא מכילים חיטה ושמרים. על שניהם יש כשרות מהודרת אך נקנו פרק זמן ארוך לפני פסח. מה עלי לעשות? לזרוק או שאפשר להשתמש?
תשובה: ב"ה שלו-ם וברכה, יש לברר אצל המשווק, שאם הם לא מכילים את כל חמשת מיני דגן, גלוטן ולתת, אז אפשר להשתמש. הרב חגי בר גיורא
שאלה: ציטוט מהגמרא שקשה לי להבין: רציתי באמת להבין מה הכוונה של הגמרא במשפט הזה, הוא נראה לי קצת לא הגיוני: " אשה חמת מלא צואה, ופיה מלא דם - והכל רצין אחריה" (שבת קנב ע"א).
תשובה: ח מאירים את עיניינו ואומרים שאם אנו נתייחס לאישה רק לצד התחתון שבה אנו נגלה עד כמה יש קלון בהתנהגות האנושית הגסה שאין בה נקיות דעת ועדינות. אולם ברגע שמתייחסים לאישה בכלליותה ולא במבט גס ונמוך, כל המבט שלנו משתנה. אם כן, מאמר זה בא להדגיש שהמבט הרדוד על האישה הינו מבט שחושף את הצד הגס שבאנושות. רק מבט מרומם יוכל לרומם את היחס אל האישה.
שאלה: לאכול פרווה בכלים חלביים: האם מותר לאכול מאכל פרווה בכלים חלביים לאחר אכילת בשר (כשעוד לא עבר הזמן שיש להמתין)?
תשובה: מותר.
שאלה: להסיר מכסה של חמין בשבת: האם מותר בשבת להסיר מכסה מסיר של חמין שיש בתוכו עצמות שלא נתבשלו כל צרכן כדי ליטול מהסיר חמין? ואשמח אם תענו לי תשובה!
תשובה: וברכת ד' אם העצמות אינן ראויות לאכילה יש להמנע מכיסוי הסיר (רנד משנה ברורה ס"ק כג), במקומות שאין אוכלין את העצמות כלל יש מקום להקל. עיין שמירת שבת כהלכתה פ"א סעי' לה (מהדורת תשל"ט). בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: לימוד זוהר לבחורים: האם יש ענין לימוד זוהר לבחורים, וא"כ למה?
תשובה: רק לבחורים רציניים כדי לעזור להם לזיכוך המחשבה.
שאלה: כתובה שכתוב בה חודש חשוון: מה הדין בכתובה שנכתב בה חשוון במקום מר חשוון, שהרי כך נפסק ברמ"א באבן העזר סי קכו סעיף ז, האם זה מעכב?
תשובה: הכתובה כשרה ואין צורך לכתוב כתובה חדשה. פירוט הדבר: הרמ"א באבן האזר סימן קכו סעיף ז הביא מספר כללים איך לכתוב את שמות החודשים בגיטין, לעניין מצבים של בדיעבד בו כבר נכתב גט עם שם חודש שגוי, כתב שלעניין כתיבת החודש אייר אם כתבו עם י אחד פסול אם אינו מקום עיגון, לא פורש מה דין שמות החדשים האחרים, וכגון כתב חשוון במקום מרחשוון. בפתחי תשובה ס"ק יב, הזכיר דברי הגט פשוט שאם עבר וכתב חשון כשר, כי יודעים שהכוונה למרחשון, ובס"ק יג הזכיר דברי התורת גיטין שהקשה למה כשכתב אייר עם י אחת הגט פסול, הלא שנינו (בב"י בשם ראשונים ומוזכר בב"ש ס"ק ל) שכשיש טעות שאינו גורם לשינוי במשמעות התוכן אינו פוסל בדיעבד חוץ מבשמות האיש ואשה? ויישב שהטעות של אייר מיוחד מצד שעלול לגרום ללמוד טעות באופן הכתיבה של גיטין אחרים. נמצא שכל שינוי שאינו משנה את משמעות תוכן הדברים אינו פוסל בדיעבד, חוץ מבשם כאייר שעלול לגרום לטעויות בגיטין אחרים. ואם כך הדין בגט החמור, ק"ו להכשיר כתובה. הרב מרדכי גרוס.
שאלה: ייחוד עם מרצה בקורס לנשים: אנו קבוצת נשים (בערך 10) הלומדות קורס מקצועי עם מורה גבר. הקורס מתקיים בבי"ס שנועלים את השער החיצוני שלו בתחילת השיעור ופותחים בסוף השיעור. האם יש בכך איסור ייחוד? מראש!
תשובה: מותר.
שאלה: לסמוך על המכירה של המכללה:, קבוצה של סטודנטים שרוכשים כיבוד ביחד באופן קבוע וחלקם אינם יהודים לא מכרו את החמץ המשותף. מדובר על חמץ גמור. האם מותר לאכול ולסמוך על המכירה של המכללה או של המדינה?
תשובה: לא המכללה ולא המדינה יכולים למכור חמץ פרטי. עליכם לשרוף את החמץ.
שאלה: טיפות פרחי ואך שלא נמכרו: מכרנו את התרופות עם מכירת החמץ והכנסנו אותן למגירה מיוחדת. בתיק שלי נשארו טיפות של פרחי באך, רסקיו, שיש בהן תמיסת כהל. האם צריך לזרוק אותן? הבקבוק כמעט שלם וזהו מוצר יקר. אודה לכם על תשובתכם תזכו למצוות
תשובה: ב"ה שלו-ם וברכה, א) אם הטיפות יוצרו בארץ, רוב הכהל בארץ לא חמץ. ב) אולי כוונתם במכירה לכלול גם את הטיפות. איסור חמץ שעבר עליו הפסח הוא מרבנן וספק מרבנן אפשר להקל בצורך גדול. הרב חגי בר גיורא
שאלה: מגרנות עקב כסוי ראש: כבוד הרב אני אם חד הורית גרושה. לא היה לי שדוך טוב, בקושי שנה של נשואים קשים מאוד. לצערי, כאשר אני שמה בראשי כיסוי ראש אני סובלת מכאבי ראש חזקים יותר ממגרנה. אני לא יכולה לתפקד כך. אתה יכול להותיר לי להוריד את הכובע?
תשובה: האם יש הסבר רפואי לקשר שבין כיסוי הראש לבין המיגרנה?
שאלה: ברכת האילנות על שני עצים: לרב. יש לי 2 שאלות: (1) אם יש 5 או 7 עצים וכדו, האם לברך על כל עץ בנפרד בשם ומלכות? (2) האם על 2 עצים וכיוצ"ב מברכים ברכה אחת או שתי ברכות בנפרד בשם ומלכות? מראש,
תשובה: מברכים את הברכה רק פעם אחת בלבד. מברכים כשרואים שני עצים פורחים.
שאלה: לחיצת יד לדודים: רקע: אני באה ממשפחה דתית לאומית וכך כל משפחתי המורחבת. באירועים ומפגשים משפחתיים נגשים אלי הדודים שלי ומושיטים יד. הם מייחסים חשיבות וכבוד רב לענין. מה עלי לעשות כדי לא להעליב אותם בפומבי?
תשובה: תקדי קידה, תחייכי, תביעי שמחה ותבקשי סליחה על שאינך מושיטה יד.
שאלה: ברכת הגומל לאחר תאונת דרכים: היי, רציתי לשאול אם צריך לקרוא ברכת הגומל לאחר תאונת דרכים? אתמול בלילה נסעתי בכביש בין עירוני במהירות של 100 קמ"ש. לפתע הבחנתי במין חיה שחורה לדעתי זה חזיר בר או שועל. לא הספקתי להגיב מכיוון שהוא היה ממש קרוב אליי ולכן לצערי דרסתי את החיה. כתוצאה מהפגיעה הרכב הסתובב במקום שלוש פעמים, יש לציין שמדובר בכביש מהיר שמצד אחד של הנתיב יש בטון הפרדה ומהצד השני עצים. לאחר שלושה סיבובים של הרכב, הרכב עף לכורכר לכיוון העצים ונעצר ללא שום פגיעה. בין יושבי הרכב הייתה אישה בהריון שברוך השם היא ר וכל יושבי הרכב ר. רציתי לשאול אם במקרה כזה יש לקרוא ברכת הגומל? כי אין ספק שזה נס גדול הרי אם היה מאחורינו רכב חס וחלילה או שהיינו פוגעים בעצים או בבטון כל הסיפור היה מסתיים אחרת לגמרי. אשמח לתשובה מראש
תשובה: מה השאלה? בוודאי. כל הנוסעים חייבים לברך הגומל.
שאלה: לקחת אוכל מעמותה לחתולים: אחי עובד בתור מאבטח במוסד מסויים. עכשיו הם עובדים במשמרות כך שיש כמה מאבטחים במהלך השבוע והיום ששומרים. אחד מהמאבטחים יצר קשר עם עמותה שמספקת מזון לחתולים ברחוב בחינם ושם את המאכלים לחתולים ליד היחידת שמירה שיושבים המאבטחים. פעמים הוא בא בשעה שיש מאבטח אחר במשמרת ופעמים בשעה שהוא במשמרת סמוך למשמרת הבאה, מה שגורם להפרעה ממשית בהגעת 30 פלוס חתולים למקום ומפגע טבע ממשי שגורם אי נוחות בפנים וכ ש בחוץ ולא נעים למאבטחים ואחי ביניהם. דיברו עם המנהל של המוסד ולא מעניין אותו שום דבר מה שמעניין אותו זה שהדשא יהיה ישר ונקי. דיברו עם המאבטח שמביא את האוכל ולא מעניין אותו שזה מפריע לשאר המאבטחים וממשיך להאכיל ואף דורש משאר המאבטחים שגם הם במשמרות שלהם יאכילו את החתולים ואת כל המזון מניח בתוך היחידת שמירה (שימורים אוכל לחתולים). עכשיו אחי עשה דין לעצמו ולקח את המאכלים וזרקם לפח והמאבטח שארגן ת'אוכל מהעמותה לחתולים בחינם חושב ששאר המאבטחים מאכילים ת'חתולים. האם זה מותר לזרוק את המאכלים או שזה אסור מדין גזל העמותה? ואם תאמר שזה גזל מה הדין להביא ת'אוכל לבית עם כלב שברוב הפעמים נכנסים חתולים למקום ואוכלים את המזון של הכלב או להביא את זה לחתולים במקום אחר?
תשובה: הואיל ומדובר בתוך שטח המוסד ובעל המוסד מסכים לכך, אין אפשרות למנוע ממאכיל החתולים להמשיך במעשיו. אם היה מדובר בשטח השייך לרבים השאלה היתה מורכבת יותר, שמא היה מותר מדין "עביד איניש דינא לנפשיה". בכל אופן, הואיל והעמותה נתנה לו את האוכל רק על מנת להאכיל חתולים, ולא אכפת לעמותה אלו חתולים יאכלו אוכל זה, מותר לקחת את האוכל ולתת לחתולים הנמצאים במקום אחר. בשולי הדברים אוסיף, כי אף אם לא ניתן לכוף את המאכיל מלהפסיק, ודאי שעל כל אדם מוטלת מצוות "ואהבת לרעך כמוך" ואם אכן הדבר גורם לצער לסביבה אסור לו לצער את חבריו, וגם אם טובת החתולים עומדת לנגד עיניו, וכמובן מידה טובה היא להיות אכפתי ולדאוג לכל בריה בעולמנו, ישנן סדרי עדיפויות, ודאגה לבני אנוש כמובן קודמת לדאגה לבעלי החיים. לצערנו, ישנו עיוות השולט היום אצל "מעצבי המוסר" בימינו במערכת בתי המשפט וכד' לפיו הדאגה לבעלי החיים עולה לפעמים על הדאגה לבני אדם, וזו הסיבה שהחוקים העירוניים זהירים ועדינים מאוד בניסוח חוקי העזר בענין זה, וכמובא בספר העיקרים זהו היסוד שהביא לרציחת קין את אחיו.
שאלה: ריבית בקופות גמל: מה לעשות אם התברר לי שלקופה בה כספי מושקע- אגרות חוב, קופות גמל- אין היתר עיסקא? האם צריך לצאת? ומה דין הריביות שכבר הרווחתי בעבר? השאלה נשאלה בהמשך לשאלה "אגרות חוב - ריבית?"
תשובה: זו באמת בעיה, אך בדיעבד זה ר, כי יש שיטות האומרות שהיות ואין אחריות אישית בחברות (החברה בע"מ) זה לא נחשב בעלות. יש ספר הנקרא "תורת הריבית" שם הוא דן בכך. לכתחילה יש להקפיד להשקיע את הכסף במקומות טובים, אך בדיעבד לא נאסור זאת.
שאלה: לשתות במוצאי שבת וחג לפני הבדלה: לכבוד הרב. האם יש איסור לטעום משהו או לשתות משקה חם לאחר השקיעה במוצאי שבת ולאחר שסיימנו סעודה שלישית עד לאחר ההבדלה? אם אכן יש איסור מה הסיבה לכך? האם אישה מעוברת רשאית לאכול לאחר השקיעה בשבת? והאם זה תקף גם לאחר השקיעה במוצאי חג?
תשובה: מותר לשתות מים בלבד (פסחים קה,א). ועפ"י המקובלים (דעת תורה רצט בשם פרי עץ חיים, כה"ח רצט, ו) אסור גם מים. הגמרא מזכירה מחלה גרונית (אסכרה) למי שאוכל ושותה קודם הבדלה (חוץ ממים כנאמר לעיל). אישה בהריון שלא מרגישה טוב דינה כחולה שנזקק ומותר. נראה שאין הבדל בין מוצ"ש למוצאי יום טוב.
שאלה: הופעה מול קהל מעורב: ב"ה לרב שליט"א ישנם אומנים דתיים חרדים רבים ומפורסמים שמופיעים מול קהל מעורב נשים וגברים. גם מול קהל בתרבות החילונית. לפעמים ההופעות בעמידה והאנשים גם רוקדים. התופעה ידועה ונראה שיש להם על מי ועל מה לסמוך. ראיתי פה באתר שהרב ענה שמותר להגיע ולצפות בהופעות האלה. האם זה אכן מותר? (להופיע בפני קהל כזה) ואם כן, מה מקור ההיתר בבקשה? (השאלה נשאלת ללא קשר לאבל שבימי הספירה). חשוב לי המקורות בעניין בכדי ללמוד את הנושא. השאלה נשאלה בהמשך לשאלה "ללכת להופעה מעורבת של זמר דתי"
תשובה: אין מקורות מיוחדים לשאלה זו. שאלה זו נוגעת לשאלה הכללית של קשר בין נשים לגברים. ההלכה אוסרת על קשר אישי סתמי ועל קשר שיש בו קלות ראש. כאן בהופעה, מי שבא לא חייב ליצור קשר עם מי שלא בא עימהם. בנוגע להימצאות בהופעה, מדובר על גזירות ותקנות של חכמי הדור. כל אחד ינהג לפי תלמידי החכמים שעליהם סומך ואת תקנותיהם הוא מקבל על עצמו.
שאלה: משפט שלא לשכוח שם ליום הדין: רציתי לבקש עזרה במציאת משפט לתפילת עמידה, שטוב לומר בשביל לא לשכוח תשם ליום עדין, כתוב לי בת.ז בני בנימין רוב האנשים קוראים לי בני אך יש גם כאלה שקוראים לי בנימין. לאיזה שם אני צריך למצוא משפט? ואם אפשר לעזור לי במציאת משפט כזה? מראש!
תשובה: עלייך לומר פסוק לשם איתו אתה עולה לתורה. לבנימין: "ברוך ה' לעולם אמן ואמן" (תהילים פט, נג). "ברוך ה' אלקי ישראל מהעולם ועד העולם אמן ואמן" (תהילים מא, יד).
שאלה: גילוח בספירת העומר לילד: האם ילד בן 15 שיש לו כבר זקן ושפם יכול להתגלח? זה לא יפה לגילו.
תשובה: גם שמירת הלכה היא יפה.
שאלה: מתנה בקניה על ידי שליח: אם שלחתי משהו לקנות עבורי תנור, והחנות נתנה לו מתנה עבור הקניה, למי שייכת המתנה? אשמח להרחבה.
תשובה: המתנה שייכת לך - השולח. הרחבה: בכתובות צח ע"ב דנה הגמרא באדם ששלח שליח לקנות עבורו כמות מסויימת של מצרך כלשהו והמוכר נתן לו יותר, ומחלקת הגמרא בין מצרך שאין לו קיצבה, שאז כל התוספת הולכת לבעל המעות, משום שכולה ניתנה לבעל המעות, לבין מצרך שיש לו קיצבה, שניתן כמתנה מעבר למעות ולפיכך יחלקו השולח והשליח, וכן פסק השו"ע (חו"מ קפג, ו). בטעם הדין שחולקים נחלקו הראשונים. לדעת רש"י אנו מסופקים למי התכוון המוכר לתת את המתנה, אם לשליח או לשולח, ואילו לדעת הרי"ף, ר"ת והרא"ש תולים שהתכוון לתת לשליח אלא שבגלל שיכל השליח לזכות במתנה זו רק בזכות המעות של השולח צריך לחלוק עימו ברווחים ולתת לו מחצה. במקרה שלנו במבט ראשון נראה שיש לדמות לדבר שיש לו קיצבה, שהרי מחיר החפץ קצוב בחנות זו והתוספת מוגדרת כמתנה, ולפי"ז המתנה שייכת לשליח, אמנם יש לשים לב שבמקרה שלנו מדובר שמתנה זו ניתנת לכל קונה, וגם אם היה בא השולח בעצמו היה מקבל מתנה זו, ואם כן ודאי שאין זו מתנה שניתנה במיוחד עבור השליח, משום שמצא חן בעיני המוכר וכד', ואם כן יש לראות מתנה זו כחלק מהתמורה הניתנת עבור בעל המעות ולא כפריבילגיה מיוחדת עבור השליח. וראיתי שכן כתב הרב שפיץ שליט"א בספרו משפטי התורה (ח"א סי' סט הערה 3). ונראה שכך הדין לא רק במקרה שהשולח שלחו לחנות ספציפית אלא אפילו אם לא פירט חנות כלשהי, ובחנויות אחרות אין מבצע זה, והשליח בחכמתו הלך לחנות זו, בכל זאת השולח זכה, הואיל וסוף סוף המתנה ניתנת שם לכל מי שיבוא לקנות, ואף אם השולח היה בא לשם היה מקבלה.
שאלה: גילוח בספירת העומר לספרדים: קראתי את הספר-חג הפסח בהלכה ובאגדה, ושרום שם שמותר לגלח את הזקן בראש חודש אייר וגם בערב שבת לפני כניסת שבת. האם מותר באמת להתגלח בזמנים אלו לספרדים?
תשובה: לכולם אסור. ההיתר שם, לדעתי, כאשר ראש חודש אייר חל בשבת (מ"ב תצג,ה) - לא שייך לשנה זו. מותר להתגלח ערב יום העצמאות ע"פי הרשל"צ הרב יצחק ניסים זצ"ל והרב צבי פסח פרנק זצ"ל ועוד פוסקים רבים, הסוברים שיש מצווה להתגלח לכבוד החג.
שאלה: התנדבות במד"א: האם מותר על פי ההלכה לנערה להתנדב במד"א? מה דעת הרב על כך?
תשובה: קשה לענות באופן חד משמעי. זה כמו שאחות עובדת בביה"ח, והיא מטפלת גם בגברים, זה מותר היות ומדובר בפיקוח נפש. כמובן שהיא צריכה להקפיד על צניעות עם אלו שעובדים איתה יחד, לא לנהוג איתם בקלות ראש. לראות מראש שתנאי העבודה יתאימו לאורח החיים של שמירת הצניעות.
שאלה: שותף מחלל שבת (העסק לא עובד בשבת): אני חושב להיכנס לשותפות עם אדם שלא שומר שבת. זה עסק שעוסק בפיתוח, עבודה עצמאית של הבעלים ולאחר זמן מכירת התוצרת. הבעיה היא שאין ערובה לכך שהשותף לא יעשה את חלקו בשבת (גם אם יוחלט שהעסק לא עובד בשבת, השותף יכול להוסיף דברים קטנים אך לעיתים משמעותיים בשבת) מה דעת הרב בנושא? השאלה נשאלה בהמשך לשאלה "שותפות בעסק עם אנשים המחללים שבת "
תשובה: עליכם להסכים שעקרונית העסק לא יעבוד בשבת, אם הוא בכ"ז הוא יעשה דבר בשבת זה שלו בלבד.
שאלה: אצל משפחת המשודכת: כבוד הרב. אני יוצא עם בחורה שיש לה רק אחות רווקה ואמא (האבא נפטר). האם יש אפשרות לבקר בביתה (למשל לארוחה, או סתם ביקור להכיר את המשפחה) בלי שזה יהיה יחוד? איך מותר ואיך אסור?
תשובה: כאשר האמא בבית אין איסור יחוד.
שאלה: חשבתי שזה אסור: פעם שמעתי הלכה בקשר לנדרים.רציתי לברר האם זה נכון. אם אמרתי על משהו שהוא אסור (כי חשבתי שאסור לעשות אותו), ואח"כ גיליתי שמותר, האם חל עלי נדר ויהיה אסור לי לעשות את אותו הדבר? דוגמא: נניח שחשבתי שאסור לפתוח בקבוקים חדשים בשבת ואמרתי לחברה שאסור לעשות את זה ואח"כ גיליתי שמרן הגר"ע מתיר. האם זה נחשב שאסור לי לפתוח בקבוקים חדשים בשבת? לכבוד הרב.
תשובה: דבר שנתקבל בטעות לא נחשב לנדר.
שאלה: מכסה לסיר פרווה שהונח על סיר בשרי: סיר בשרי שהונח על האש - וכוסה במכסה פרווה. והסיר הגיע לכדי רתיחה. האם אפשר יהיה להגעיל את המכסה על מנת להחזירו לשימוש פרווה- בסיר בשרי שאינו ביום יומו ופגמנו את המים ע"י הוספת סבון? לך.
תשובה: אפשר. למרות שלא נהוג להעביר כלי מבשרי לפרווה סתם כך, שלא בערב פסח, אולם מאחר ופה המכסה היה פרווה ורק רוצים להחזיר אותו למצבו הקודם, אפשר.